Іс № 2-550/2015

**ШЕШІМ**

**ҚАЗАҚСТАН РЕСПУБЛИКАСЫ АТЫНАН**

12 қазан 2015 жыл Шаян ауылы

Оңтүстік Қазақстан облысы, Бәйдібек аудандық соты, құрамында төрағалық етуші, судья А. Бекназаров, хатшылықта А. Туримбекова отырып, талапкер Р. Ташкулова, жауапкер Н. Шадановтың қатысуларымен, өзінің ашық сот отырысында, соттың мәжіліс залында талапкер Ташкулова Рабига Бейбитовна жауапкер Шаданов Нурлыбек Сарсенбаевичтен қызы үш жасқа толғанша өзіне алимент өндіру жайлы азаматтық ісін қарап, соттың

а н ы қ т а ғ а н ы:

Талапкер Р. Ташкулова сотқа талап арыз беріп, онда жауапкер Н. Шадановқа тұрмысқа шығып, 08 маусым 2011 жылы заңды некеге тұрғандарын, осы некеден араларында 19 маусым 2015 жылы туылған Сәрсенбай Раяна Нұрлыбекқызы есімді қызы барын көрсетіп, жауапкер Н. Шадановтан қызы Раяна үш жасқа толғанша өзін асырау үшін одан он айлық есептік көрсеткіш мөлшерінде алимент өндіруді сұраған.

Сотта талапкер Р. Ташкулова өзінің талап арызын ішінара қуаттап, жауапкер Н. Шадановтан қызы Раяна үш жасқа толғанша өзін асырау үшін он айлық есептік көрсеткіш мөлшерінде алимент өндіруді сұрағанын, ал қазіргі таңда өзінің бастапқы талабының мөлшерін азайтып, жауапкерден өзіне бес айлық есептік көрсеткіш мөлшерінде алимент өндіруді сұрайтынын көрсетті.

Сотта жауапкер Н. Шаданов талапкер Р. Ташкулованың талап арызын мойындап, қызы Раяна үш жасқа толғанша өзінен бес айлық есептік көрсеткіш мөлшерінде алимент өндіруге қарсы еместігін көрсетті.

Сот, іс құжаттарын зерттеп, тараптардың түсініктерін тыңдап, талап арыз қанағаттандыруға жатады деп санайды.

Қазақстан Республикасының «Неке (ерлі-зайыптылық) және отбасы» туралы Кодексінің 147-бабының 1-бөлігі және 2-бөлігінің 2-тармағына сәйкес, ерлі-зайыптылар бір-бірін материалдық жағынан қолдауға міндетті. Мұндай қолдаудан бас тартқан және ерлі-зайыптылардың арасында алимент төлеу туралы келісім болмаған жағдайда, алимент төлеуге қажетті қаражаты бар жұбайдан ортақ баласы туған күннен бастап үш жыл бойы зайыбының алимент төлеуді сот тәртібімен талап етуге құқығы бар.

Сот отырысында анықталған мән-жайларға қарағанда, тараптар 08 маусым 2011 жылы заңды некеге тұрған, бірлескен некеден 19 маусым 2015 жылы туылған Сәрсенбай Раяна Нұрлыбекқызы есімді қыздары бар.

Алайда, қазіргі таңда талапкер Р. Ташкулова жұмыс істемейді және ортақ қыздары Раяна оның тәрбиесінде, ал жауапкер Н. Шаданов тәрбиесінде баласы бар әйелін асырауға өз еркімен материалдық көмек көрсетпейді және алимент төлеу бойынша олар өзара келісімге келе алмаған.

Қазақстан Республикасының «Неке (ерлі-зайыптылық) және отбасы» туралы Кодексінің 148-бабының 1-бөлігінің 1-тармағына сәйкес, алимент төлеуге қажетті қаражаты бар бұрынғы жұбайынан және ортақ баласы үш жасқа толғанға дейін бұрыңғы зайыбынан алимент төлеуді талап етуге құқылы.

Сот отырысында талапкер Р. Ташкулова Қазақстан Республикасының АІЖК-нің 49-бабының 1-бөлігіне сай, бастапқы талаптың мөлшерін азайтып, жауапкер Н. Шадановтан бес айлық есептік көрсеткіш мөлшерінде алимент өндіруді сұрады.

Жауапкер Н. Шаданов сот отырысында талапкер Р. Ташкулованың талап арызын толық мойындайтынын, талапкерге 5 /бес/ айлық есептік көрсеткіш мөлшерінде алимент төлеуден бас тартпайтынын айтып, ол туралы жазбаша арызын ұсынды және оған Қазақстан Республикасының АІЖК-нің 193-бабының 4-тармағының талаптары түсіндірілді.

Қазақстан Республикасының АІЖК-нің 193-бабының 4-бөлігінің талабына сай, жауапкер талап қоюды мойындағанда және оны қабылдаған кезде сот мәлімдеген талаптарды қанағаттандыру туралы шешім шығарады.

ҚазақстанРеспубликасының АІЖК-нің 65-бабына сәйкес, әр тарап өзінің талаптарының және қарсылықтарының негізі ретінде сілтеме жасайтын мән-жайларды дәлелдеуі тиіс. Ал, сотта тараптардан қаралып зерттелген дәлелдемелерден басқа дәлелдемелер ұсынылған жоқ.

Істің мұндай тұрғысында сот, іс бойынша жинақталған дәлелдемелерді зерттеп және жоғарыда аталған заң талаптарын негізге алып, талапкердің талабын қанағаттандыруға және жауапкер Н. Шадановтан 19 маусым 2015 жылы туылған қызы Раяна үш жасқа толғанша, яғни 19 маусым 2018 жылға дейін Р. Ташкулованы асырауға міндетті және одан ай сайын 5 /бес/ айлық есептік көрсеткіш мөлшерінде алимент өндіруге жатады деп санайды.

Қазақстан Республикасының АІЖК-нің 116-бабының 1-тармағына сай, жауапкер Н. Шадановтан мемлекет пайдасына 991 /тоғыз жүз тоқсан бір/ теңге баж алымы өндірілуге жатады деп санайды.

Жоғарыдағылардың негізінде және Қазақстан Республикасының АІЖК-нің 216-219, 221, 229, 235-баптарын басшылыққа алып, сот

**Ш Е Ш І М Е Т Т І:**

Талапкер Ташкулова Рабига Бейбитовнаның талап арызы қанағаттандырылсын.

Жауапкер Шаданов Нурлыбек Сарсенбаевичтен әйелін асырау үшін 19 маусым 2015 жылы туылған Сәрсенбай Раяна Нұрлыбекқызы үш жасқа толғанша талапкер Ташкулова Рабига Бейбитовнаның пайдасына 12 қазан 2015 жылдан бастап, 19 маусым 2018 жылға дейін ай сайын 5 /бес/ айлық есептік көрсеткіш мөлшерінде алимент өндірілсін.

Жауапкер Шаданов Нурлыбек Сарсенбаевичтен мемлекет пайдасына 991 /тоғыз жүз тоқсан бір/ теңге баж алымы өндірілсін.

 Шешімге наразы тарап он бес күн ішінде Оңтүстік Қазақстан облыстық сотының азаматтық және әкімшілік істер жөніндегі апелляциялық сот алқасына осы сот арқылы шағым немесе наразылық келтіруге құқылы.

**Судья: А. Бекназаров**

Шешім кеңесу бөлмесінде «Пентиум-4» компьютерінде судья А. Бекназаровтың әзірлеуімен 1-данада басылды.

**Судья: А. Бекназаров**

**Көшірмесі дұрыс: А. Бекназаров**

**Шешім заңды күшіне енбеген: А. Бекназаров**